钦定古今图书集成/明伦汇编/氏族典/第441卷 > 《廖用贤尚友录》 > 蒋㻅
## 钦定古今图书集成/明伦汇编/氏族典/第441卷 > 《廖用贤尚友录》 > 蒋㻅

按《万姓统谱》：㻅字季庄，慈谿人。宣和间，师王氏之学，
闭门穷经，不妄与人接。高闶居明州城中，每过访其
庐，辄相对小室，极意讲论，自昼竟夜，殆忘寝食。或问
闶曰：“蒋君不多与人周旋，而独与君厚，何也？”闶曰：“闶
终岁读书，凡有疑未判与缺而未知者，每积至数十，
辄一扣之，无不迎刃而解。蒋君所长，他人未必知之。”
闶得为知己，幸也。